PHENOMENA UNIVERSI. 207 



quod minore cum calore ad bullitionem properaret, 

 ne forte calore intensiore vesica, quae superimpo- 

 nenda esset, adureretur atque exsiccaretur ; alteram 

 ut minorem portionem aeris in ea parte, quae aqua 

 implenda non esset, caperet ; cum ipsum aerem ex- 

 tensionem per ignem suscipere probe cognossemus. 

 Itaque ut ilia extensio rationes aquas minus distur- 

 baret, non multum aeris adhiberi consultum putavi- 

 mus. Phiala autem erat ejus figurae, non quae col- 

 lum rectum haberet sine limbo sive labro (nam in 

 hujusmodi phiala aquae vapor citius destillaret, et in 

 partem vesicae collo phialae conjunctam ros incumbe- 

 ret et delaberetur), sed quae collum haberet paululum 

 primo adductum, et deinde tanquam reversum cum 

 labro. Hanc pbialam ad dimidiam, non amplius 

 (existimantes hoc etiam ad celeritatem bullitionis 

 conferre), aquae implevimus, atque pondus aquae cum 

 phiala ipsa exacte notavimus per arenam in bilance 

 immissam ; deinde vesicam accepimus quae circiter 

 pintam dimidiam contineret. Earn accepimus non 

 veterem neque siccam, et per siccitatem magis reni- 

 tentem, sed recentem et molliorem ; vesicam autem 

 primo in sufflando probavimus an integra esset, ne 

 forte foramina haberet, postea ex eadem aerem om- 

 nem, quoad fieri potuit, expressimus. Etiam prius 

 vesicam oleo extra oblivimus, et oleum quoque frica- 

 tione nonnulla recipi fecimus. Hoc eo pertinebat ut 

 vesica clausior esset, ejus, si qua erat, porositate oleo 

 obturata. Hanc vesicam circa os phialae, ore phialae 

 intra os vesicae recepto, fortiter ligavimus, filo parum 

 cerato, ut melius adhaeresceret et arctius ligaret. 



